CELEX: 31983R1998
Language: el
Date: 1983-07-19 00:00:00
Title: Κανονισμός (ΕΟΚ) αριθ. 1998/83 της Επιτροπής της 19ης Ιουλίου 1983 περί τροποποιήσεως του κανονισμού αριθ. 467/67/ΕΟΚ περί καθορισμού των συντελεστών μετατροπής, των εξόδων βιομηχανικής επεξεργασίας και της αξίας των υποπροϊόντων που αντιστοιχούν στα διάφορα στάδια της μεταποιήσεως της όρυζας

Avis juridique important

|

31983R1998

Κανονισμός (ΕΟΚ) αριθ. 1998/83 της Επιτροπής της 19ης Ιουλίου 1983 περί τροποποιήσεως του κανονισμού αριθ. 467/67/ΕΟΚ περί καθορισμού των συντελεστών μετατροπής, των εξόδων βιομηχανικής επεξεργασίας και της αξίας των υποπροϊόντων που αντιστοιχούν στα διάφορα στάδια της μεταποιήσεως της όρυζας  

Επίσημη Εφημερίδα αριθ. L 196 της 20/07/1983 σ. 0016 - 0016 Φινλανδική ειδική έκδοση: Κεφάλαιο 3 τόμος 16 σ. 0150  Ισπανική ειδική έκδοση: Κεφάλαιο 03 τόμος 28 σ. 0124  Σουηδική ειδική έκδοση: Κεφάλαιο 3 τόμος 16 σ. 0150  Πορτογαλική ειδική έκδοση : Κεφάλαιο 03 τόμος 28 σ. 0124 

***** ΚΑΝΟΝΙΣΜΟΣ (ΕΟΚ) αριθ. 1998/83 ΤΗΣ ΕΠΙΤΡΟΠΗΣ  της 19ης Ιουλίου 1983  περί τροποποιήσεως του κανονισμού αριθ. 467/67/ΕΟΚ περί καθορισμού των συντελεστών μετατροπής, των εξόδων βιομηχανικής επεξεργασίας και της αξίας των υποπροϊόντων που αντιστοιχούν στα διάφορα στάδια της μεταποιήσεως της όρυζας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως της αγοράς της όρυζας (1), όπως τροποποιήθηκε τελευταία από τον κανονισμό (ΕΟΚ) αριθ. 1566/83 (2), και ιδίως το άρθρο 19,  Εκτιμώντας:  ότι ο κανονισμός αριθ. 467/67/ΕΟΚ της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1871/82 (4), καθορίζει, στο άρθρο 2 παράγραφοι 1 και 2, τα έξοδα βιομηχανικής επεξεργασίας που πρέπει να λαμβάνονται υπόψη σε ορισμένα στάδια της επεξεργασίας· ότι, μετά την εξέλιξη των τιμών, τα έξοδα βιομηχανικής επεξεργασίας που αφορούν τα στάδια αυτά επεξεργασίας υπέστησαν μεταβολές οι οποίες πρέπει να λαμβάνονται υπόψη·  ότι με το άρθρο 3 παράγραφοι 2 και 3, ο προαναφερθείς κανονισμός καθορίζει την αξία των υποπροϊόντων που προκύπτουν από τη μεταποίηση της αποφλοιωμένης όρυζας σε λευκή όρυζα και από τη μεταποίηση της ημίλευκης όρυζας σε λευκή όρυζα· ότι πρέπει να προσαρμοσθούν οι αξίες αυτές συναρτήσει της εξελίξεως των τιμών τους στην αγορά·  ότι τα μέτρα που προβλέπονται από τον παρόντα κανονισμό είναι σύμφωνα με την γνωμοδότηση της Επιτροπής Διαχειρίσεως Δημητριακών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός αριθ. 467/67/ΕΟΚ τροποποιείται ως εξής:  1. Στο άρθρο 2 παράγραφοι 1 και 2, το ποσόν «40,57 ECU» αντικαθίσταται από το ποσόν «43,73 ECU».  2. Στο άρθρο 3 παράγραφος 2  - υπό α), το ποσόν «40,18 ECU» αντικαθίσταται από το ποσόν « 41,00 ECU»,  - υπό β), το ποσόν «50,61 ECU» αντικαθίσταται από το ποσόν « 52,00 ECU».  3. Στο άρθρο 3 παράγραφος 3  - υπό α), το ποσόν «12,37 ECU» αντικαθίσταται από το ποσόν « 12,62 ECU»,  - υπό β), το ποσόν «13,68 ECU» αντικαθίσταται από το ποσόν « 14,05 ECU».  Άρθρο 2  Ο παρών κανονισμός αρχίζει να ισχύει από την 1η Σεπτεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 166 της 25. 6. 1976, σ. 1.  (2) ΕΕ αριθ. L 163 της 22. 6. 1983, σ. 5.  (3) ΕΕ αριθ. 204 της 24. 8. 1967, σ. 1.  (4) ΕΕ αριθ. L 206 της 14. 7. 1982, σ. 15.